Δημήτρης Αγγελής

Ο Δημήτρης Αγγελής είναι ποιητής και δοκιμιογράφος.

Βίος
Γεννήθηκε στην Αθήνα το 1973. Ποιητής και δοκιμιογράφος. Είναι πτυχιούχος Θεολογίας και διδάκτωρ Βυζαντινής Φιλοσοφίας της Φιλοσοφικής Σχολής του Πανεπιστημίου Αθηνών. Δίδαξε Αισθητική Φιλοσοφία στο Πανεπιστήμιο Κρήτης, στην έδρα Μιχελή (Τμήμα Φιλοσοφικών και Κοινωνικών Σπουδών). Είναι καθηγητής της Δευτεροβάθμιας εκπαίδευσης. Το 2008 τιμήθηκε με το βραβείο Λάμπρου Πορφύρα της Ακαδημίας Αθηνών για την ποιητική του συλλογή "Επέτειος", το 2015 τιμήθηκε με το βραβείο μετάφρασης του Ιδρύματος Corda και το 2016 του απονεμήθηκε εξ ημισείας το Κρατικό Βραβείο Ποίησης για το έργο του "Ένα ελάφι δακρύζει πάνω στο κρεβάτι μου".  Από το 2010 έως το 2013 διετέλεσε διευθυντής του περιοδικού "Νέα Ευθύνη" (τεύχη 1-16), από τον Μάιο του 2013 εκδίδει το λογοτεχνικό περιοδικό «Φρέαρ» (Τιμητική διάκριση από την Επιτροπή Κρατικών Βραβείων, 2015) και από το 2017 συνδιευθύνει με τον Σταύρο Γιαγκάζογλου την ετήσια έκδοση χριστιανικού διαλόγου και πολιτισμού «Ανθίβολα». Τον Οκτώβριο-Νοέμβριο του 2016 η Ελληνοαμερικανική Ένωση παρουσίασε σε Έκθεση με τίτλο "Φως-Ζωή" ποιήματά του μαζί με ζωγραφικά έργα του Αλέκου Κυραρίνη, σε επιμέλεια της Λουίζας Καραπιδάκη. Τον Αύγουστο του 2021 τιμήθηκε με το βραβείο "Μάκης Λαχανάς" του 9ου Πανθεσσαλικού Φεστιβάλ Ποίησης. Έχει διατελέσει, επίσης, πρόεδρος του Κύκλου Ποιητών και διευθυντής του Διεθνούς Φεστιβάλ Ποίησης Αθηνών.

Εργογραφία 
(2021) Καρφιά στο σώμα. Τέσσερα κείμενα στην κόψη λογοτεχνίας και θεολογίας (μελέτες), εκδ. Αρμός
(2019) Το μπαλόνι της Ζένιας (παραμύθι), εκδ. Καλειδοσκόπιο
(2017)  Σχεδόν Βιβλικά (ποίηση), εκδ. Πόλις
(2015)  Ένα ελάφι δακρύζει πάνω στο κρεβάτι μου (ποίηση), εκδ. Πόλις
(2011)  Επαληθεύοντας τη νύχτα (ποίηση), εκδ. Ευθύνη 
(2008)  Επέτειος (ποίηση), Εκδόσεις των Φίλων 
(2007)  Στις πηγές της βυζαντινής φιλοσοφίας. Η έννοια της φιλοσοφίας στους Έλληνες Απολογητές (μελέτη), Εκδόσεις των Φίλων 
(2005)  Ιδεολογικά ρεύματα της ύστερης αρχαιότητας (μελέτη), Εκδόσεις των Φίλων 
(2004)  Αισθητική βυζαντινή: Η έννοια του κάλλους στον Μέγα Βασίλειο (μελέτη), Εκδόσεις των Φίλων 
(2003)  Μυθικά νερά (ποίηση), Εκδόσεις των Φίλων 
(2002)  Τελευταίο καλοκαίρι (διηγήματα), εκδ. Ευθύνη 
(2000)  Ένας ακόμη θάνατος (ποίηση), Εκδόσεις των Φίλων 
(1998)  Για τη συγγραφή (δοκίμιο), εκδ. Ευθύνη 
(1998)  Φιλομήλα (ποίηση), εκδ. Ευθύνη

Συμμετοχή σε συλλογικά έργα  
(2012)  Τα ποιήματα του 2011, εκδ. Κοινωνία των (δε)κάτων 
(2010)  Κωνσταντίνος Τσάτσος: Φιλόσοφος, συγγραφέας, πολιτικός, εκδ. Εταιρεία Φίλων Κ. και Ι. Τσάτσου (επιμέλεια, εισήγηση) 
(2010)  Με το περίστροφο του Μαγιακόφσκι. Μια συζήτηση για την ποίηση (με τους Δ. Ελευθεράκη και Σ. Πολενάκη). εκδ. Ερατώ 
(2009)  Hellenica: Το καινούργιο εντός ή πέραν της γλώσσας: Ανθολογία νέων Ελλήνων ποιητών, εκδ. Γαβριηλίδης 
(2009)  Τα ποιήματα του 2008, εκδ. Κοινωνία των (δε)κάτων 
(2008)  Μ. Καραγάτσης 1908-2008, εκδ. Εθνικό Κέντρο Βιβλίου (κείμενα, ανθολόγηση, επιμέλεια)
(2008)  Όψεις του πολιτιστικού φαινομένου, εκδ. Σταμούλης Αντ. 
(2007)  Για τον Χρήστο Μαλεβίτση, εκδ. Ευθύνη 
(2007)  Τα ποιήματα του 2006, εκδ. Κοινωνία των (δε)κάτων 
(2006)  Το παράστημα του Κώστα Π. Μιχαηλίδη, εκδ. Ευθύνη 
(2003)  Οδυσσέας Ελύτης, Γιάννης Ρίτσος, εκδ. Ευθύνη 
(1999)  Μνήμη του Ηλία Βενέζη, εκδ. Ευθύνη 
(1999)  Πρόσωπο και είδωλο του Γ. Θέμελη, εκδ. Ευθύνη 
(1999)  Τιμή στον Τ. Κ. Παπατσώνη, εκδ. Ευθύνη 
(1996)  Σπουδή στον ποιητή Γ. Θ. Βαφόπουλο, εκδ. Ευθύνη

Μεταφρασμένα έργα 
Σλοβενικά: 

 (2019) To ni pesem, μτφρ. Jelena Isak Kres, Beletrina.

Ισπανικά:
(2017) Si fuera tu noche, μτφρ. Virginia López Recio, Pedro Mateo, Mariano Villegas Hernández, ed. Valparaíso, México.
(2013) Aniversario, μτφρ. Virginia López Recio, ed. Valparaíso, Granada (Spain).

Μεταφράσεις  
(2007)  Συλλογικό έργο, Για την Ευρώπη, για τον πολιτισμό, εκδ. Ευθύνη 
(2001)  Nietzsche, Friedrich Wilhelm, 1844-1900, Ο ευρωπαϊκός μηδενισμός, εκδ. Ευθύνη

Παραπομπές

Πηγές 
 http://www.kathimerini.gr/807185/article/politismos/vivlio/oi-xeirwnaktes-ths-ais8htikhs, 14/3/2015
 https://web.archive.org/web/20160104142008/http://frear.gr/?p=4719, 3/1/2016
 http://www.ekebi.gr/frontoffice/portal.asp?cpage=RESOURCE&cresrc=3683&cnode=573 3/1/2016 (Βραβεία Ακαδημίας Αθηνών)
 http://www.kathimerini.gr/847572/article/politismos/vivlio/poihmata-poy-metroyn-thn-aneparkeia-toy-kosmoy, 30/1/2016
 https://web.archive.org/web/20160221222633/http://www.bookpress.gr/kritikes/poiisi/aggelis-dimitris-polis-ena-elafi-dakruzei-pano-sto-krebati-mou, 4/2/2016

Έλληνες ποιητές